Ilusión da espiral de Fraser

A ilusión da espiral de Fraser é unha ilusión óptica que foi descrita por primeira vez polo psicólogo británico Sir James Fraser (1863–1936) en 1908.Fraser J (1908) A New Visual Illusion of Direction. British Journal of Psychology 2:307–320

A ilusión tamén se coñece como a falsa espiral, ou polo seu nome orixinal, a ilusión de cordón retorcido (twisted cord illusion). Os segmentos de arco negro superpostos parecen formar unha espiral; porén, os arcos son unha serie de círculos concéntricos.

A distorsión visual prodúcese combinando un patrón de liña regular (os círculos) con partes desalineadas (os fíos de cores diferentes). A ilusión de Zöllner e a ilusión da parede do café baséanse nun principio similar, como moitos outros efectos visuais, nos que unha secuencia de elementos inclinados fai que o ollo perciba xiros e desviacións fantasmas. A ilusión é aumentada polos compoñentes en espiral no fondo a cadros. É unha ilusión única, onde o observador pode verificar manualmente as cadeas concéntricas. Cando os fíos se resaltan nunha cor diferente, faise obvio para o observador que non hai espiral.

 Véxase tamén 

 Outros artigos 

 Constancia subxectiva
 Ilusión óptica
 Matemáticas e arte
 Multiestabilidade
 Op-art

 Ligazóns externas 

 Espiral de Fraser de MathWorld

Categoría:Ilusións ópticas